Voorlopige ondersoek oor kinderhuisaantygings dán bekend | Maroela Media
Voorlopige ondersoek oor kinderhuisaantygings dán bekend
Die departement van maatskaplike ontwikkeling sal eersdaags sy bevindinge bekend maak van 'n voorlopige ondersoek nadat drie meisies wat glo inwoners is van 'n bekende kinderhuis in Vereeniging, Gauteng, verskeie aantygings oor die toestand daar in 'n selfoonvideo gemaak het.
Maroela Media het Woensdag berig die meisies, van wie twee minderjarig en een 18 jaar oud is, staan in hul skoolklere en vertel in Afrikaans in 'n skynbare ligte luim hulle is inwoners van die Catherine Robson- kinder- en jeugsorgsentrum.
Hulle verskaf hul name en ouderdomme terwyl die stem van 'n vrou in die agtergrond gehoor kan word en sy vir hulle vrae vra. Die meisies vertel dat hulle een aand sonder kos buite die kinderhuis moes slaap. Hulle beweer ander kinders het hulle "deur die tralies" probeer kos gee en dat dié kinders toe ook gestraf is.
Mbangwa Xaba, woordvoerder van die departement, het aan Maroela Media gesê die departement is bewus van die video en het maatskaplike werkers aangewys om die aantygings te ondersoek.
"Die voorlopige verslag met die bevindinge sal na verwagting teen Woensdag beskikbaar gemaak word," het Xaba gesê.
Ds. Danie Kruger, bestuurder by Catherine Robson, het vroeër aan Maroela Media gesê die bestuur is ook bewus van die video wat wyd versprei word.
"Ons doen 'n beroep op die publiek om nie die video verder te versprei nie. Ons beskou die video as lasterlik en is in die proses om regsadvies in te win."
Die tehuis is 'n geregistreerde nie-winsgewende organisasie wat aan die NG Kerk behoort. NG Welsyn is ook bewus van die video en ondersteun die kinderhuisbestuur in die ondersoek.
Hof genader oor Pta-stortingsterrein
ek het nou gelukkig, of ongelukkig, nie die video gesien nie, maar as ek so na hierdie foto kyk, lyk die meisies vir my goed versorg.
Moderne sosiale media maak dit moontlik vir onvolwasse persone om bewerings en inligting wêreldwyd te versprei met die druk van 'n knoppie. Dit is nou maar so dat daar kinders is wat selfsugtig is in hul optrede en sal leuns versprei sonder dat hulle die impak daarvan besef.
In hierdie geval, as die bewerings waar is moet die nodige stappe geneem word, indien dit onwaar is moet die klaers die straf dra van hulle onwaarhede.
Soos deur 'n ander leser opgemerk is, die kinders lyk goed versorg en tydens die opname is die kinders in 'n ligte luim.
Suzie, ek glo GEEN kind sal 'n video maak en VALS aantygings maak van so aard nie; daar is teveel op die spel; hulle sal ge-intimideer word en wie weet wat nog! Waarom sou jy dink die kinders moet vuil wees? dit het niks te make met wat hulle op die video gesê het nie. Moenie te gou oordeel as jyself nie weet wat daar aangaan nie.
Wat my bekommer is die heel laaste sin in die artikel, NG Welsyn ondersteun die kinderhuis bestuur in die onderhoud, maw, as ek dit reg verstaan, is die bestuur klaar gecover? Dink julle nie dit sou beter gewees het om die bestuur en personeel te skors tot die ondersoek afgehandel is nie? Sou die bewerings waar wees, dink gou aan watter elemente gaan daai kinders nou blootgestel wees? Hulle is klaar wees, hoe erg sal dit nou gaan? Sou die bewerings vals wees, kan die gbestuur en personeel maar hul take hervat, maar tot dan, sorrie mense, weg van die… Lees meer »